Մամուլում ներկայացված և այդպես էլ չհերքված տեղեկությունների համաձայն` մեր բարձրաստիճան պաշտոնյաներն իրենց անձնական խնայողություններն այս օրերին սկսել են դոլարի վերափոխել: Հարկ է կարծել, որ հայրենի մեծահարուստները հետայսու նախապատվությունը բացառապես ամերիկյան արժույթին են տալու: Ի վերջո, դրամի արժեզրկման հերթական գործընթացը լավ առիթ է` վերջնականապես համոզվելու, որ ազգային արժույթը, մեղմ ասած, հուսալի չէ: